Dmitri Furmanov (jõelaev)
Dmitri Furmanov (vene keeles Дмитрий Фурманов) on nelja tekiga Dmitri Furmanov-klassi (projekt 302 esimene seeria) Venemaa jõereisilaev, mis on ehitatud VEB Elbewerften Boizenburg/Roßlau laevatehases Saksamaal 1983. aastal. Laeva saksa tüübinimetus on BiFa 129M, Binnenfahrgastschiff 129 meetrit, moderniseeritud. Laev sai nime nõukogude kirjaniku, Petka ja Vassili Ivanovitši seiklustest rääkiva romaani "Tšapajev" autori Dmitri Furmanovi auks.